مھا ولي مقبرو، بدين

مھا ولي جو مقبرو: بدين ضلعي ۾ واقع هڪ تاريخي ۽ مذهبي ماڳ آهي، جيڪو پير قادري جي قبرستان ڀرسان ٿوري مفاصلي تي موجود آهي۔ مزار جي محراب تي لکيل عبارت موجب سندس جو مڪمل نالو ”عبدالنبي شاهه حسني حسيني المعروف مها ولي جيلاني قادري“ آهي۔ هو شاھ قادري جي خاندان سان تعلق رکندڙ هو۔ مزار جي ڪتبي تي وفات جي تاريخ 7 ذوالقعد 1066هه درج ٿيل آهي۔

مزار اندر مھا ولي سان گڏ عبدالله شاهه قادري (سندس فرزند) پڻ مدفون آهن۔ مزار جي صحن ۾ گهٽ ۾ گهٽ 13 ٻيون قبرون به موجود آهن، جيڪي روايت موجب سندن عزيزن ۽ مريدن جون آهن۔ قادري سلسلي جي ٻين بزرگن وانگر مھا ولي پڻ برصغير جي ڳوٺن ۽ شهرن ۾ تبليغ ڪئي ۽ آخرڪار بدين کي پنهنجو آخري مسڪن بڻايو۔
مزار جي عمارت قديم طرز تعمير جي حامل آهي ۽ ان جون ڀتيون غيرمعمولي طور تي ٿلهيون آهن، جيڪي ان جي تاريخي اهميت ۽ استحڪام جي عڪاسي ڪن ٿيون۔ مقامي ماڻهو باقاعدگي سان مزار تي حاضري ڀري دعائون گهرن ٿا ۽ پنهنجي مرادن جي پوري ٿيڻ لاءِ التجا ڪن ٿا۔

حوالا